গড়িয়ায় কিশোরীর নৃশংস হত্যাকাণ্ডের জেরে, এলাকাজুড়ে বিক্ষোভের আগুন। ভেঙে-গুঁড়িয়ে দেওয়া হল মূল অভিযুক্ত অমিত রায় ওরফে ছোট্টুর বাড়ি। তালা ভেঙে ভিতরে ঢোকে উত্তেজিত জনতা। অমিতের গ্রেফতারির পরই বাড়ির লোকজন সবাই চলে যায়। ক্ষুব্ধ এলাকাবাসীর অভিযোগ, বহুদিন ধরে অভিযোগের পাহাড় জমছে অমিত ওরফে ছোট্টুর বিরুদ্ধে।
 ওয়েব ডেস্ক: গড়িয়ায় কিশোরীর নৃশংস হত্যাকাণ্ডের জেরে, এলাকাজুড়ে বিক্ষোভের আগুন। ভেঙে-গুঁড়িয়ে দেওয়া হল মূল অভিযুক্ত অমিত রায় ওরফে ছোট্টুর বাড়ি। তালা ভেঙে ভিতরে ঢোকে উত্তেজিত জনতা। অমিতের গ্রেফতারির পরই বাড়ির লোকজন সবাই চলে যায়। ক্ষুব্ধ এলাকাবাসীর অভিযোগ, বহুদিন ধরে অভিযোগের পাহাড় জমছে অমিত ওরফে ছোট্টুর বিরুদ্ধে। মদ্যপ অবস্থায় তাণ্ডব তো রয়েইছে। মহিলারা রাস্তা দিয়ে গেলে টোন টিটকিরি, রাতবিরেতে অন্যের বাড়িতে উঁকিঝুকি, এমনও অজস্র অভিযোগ ছোট্টুর বিরুদ্ধে। কিশোরী খুনে তার গ্রেফতারির পর কার্যত বাঁধ ভেঙেছে ক্ষোভের। এলাকায় পুলিস পিকেট বসানো হয়েছে।